open-index/open-wikipedia-markdown huggingface dataset:
பஞ்சநாமா

**பஞ்சநாமா** (Panchanama) என்பது பாரசீக மொழிச் சொல்லான *பஞ்ச* என்றால் மரியாதைக்குரிய நபர்கள்; *நாமா* என்றால் **எழுதப்பட்ட ஆவணம்** ஆகும். மரியாதைக்குரிய நபர்கள் (இரண்டு அல்லது அதற்கு மேற்பட்டவர்கள்) முன்னிலையில், இந்தியக் காவல் துறை அல்லது சட்ட அமலாக்க முகமைகளால் ஒரு இடத்தை  சோதனை செய்யும் போது தேடுதலில் கிடைத்த எழுத்துப்பூர்வ ஆவணங்கள் மற்றும் பொருட்களின் பட்டியல் *பஞ்சநாமம்* எனப்படும். காவல் துறையினர் இந்தப் பட்டியலில் பஞ்சநாமாக்களிடத்தில் (சாட்சிகள்) கையொப்பம் பெற வேண்டும். இப்பட்டியலின் ஒரு பிரதியை யார் இடத்தில் சோதனை நடத்தப்பட்டதோ அவரிடத்திலும் கைப்பற்ற ஆவணங்கள் (பஞ்சநாமம்) குறித்த பட்டியலில் கையொப்பம் பெற வேண்டும். இது பின்னர் நினைவாற்றலைப் புதுப்பிப்பதற்கும், நீதிமன்றத்தில் சாட்சியமாகவும் பயன்படுத்த முடியும். இந்தியக் குற்றவியல் நடைமுறைச் சட்டத்தில் *பஞ்சநாமா* குறித்து எங்கும் குறிப்பிடப்படவில்லை.  ஆனால் இதனை இந்தியக் குற்றவியல் நடைமுறைச் சட்டத்தின் பிரிவு 100 & 174 ஆகியவைகளிலிருந்து புரிந்து கொள்ளப்படுகிறது.

இயற்கைக்கு மாறான இறப்பிற்கான காரணத்தை அறிய, காவல் துறையினர் பஞ்சநாமாக்கள் (பஞ்சாயத்தார்) முன்னிலையில் இறந்த உடலைப் பார்த்து, வழக்கின் உண்மைகளை அறிந்த சாட்சிகளிடம் விசாரணை செய்து பதிவுகள் மேற்கொள்ளப்படும்.

பஞ்சநாமம் என்பது பஞ்சாயத்தார்கள் முன்னிலையில் நிகழும் மற்றும் அவர்கள் பார்க்கும் மற்றும் கேட்கும் சில விஷயங்களை பதிவு செய்யும் ஒரு ஆவணமாகும். 

காவல் துறை அல்லது சட்ட அமலாக்க துறையின் தேடுதலில் கைப்பற்றப்பட்ட ஆவணங்கள், சோதனை நடத்தப்பட்டவரின் பெயர்,  ஆதார் விவரம்,  கைப்பற்றப்பட்ட ஆவணங்களின் விவரம், பணம், தங்கம் போன்ற விலையுயர்ந்த பொருட்கள், வழக்கிற்கு தேவையான பிற பொருட்களின் விவரம் குறிப்பிட வேண்டும்.

## எடுத்துக்காட்டு
பாரசீக மொழிச் சொல்லான "நாமா" என்ற சொல் எழுதப்பட்ட ஆவணத்தைக் குறிக்கிறது. பொதுவாக அதனுடன் பின்னொட்டாக இணைக்கப்பட்ட சொல்லால் தீர்மானிக்கப்படுகிறது. எடுத்துக்காட்டுகள்: *நிக்காஹ்-நாமா* (எழுதப்பட்ட முஸ்லீம் திருமண ஒப்பந்தம்), *ஹிபா-நாமா* (எழுதப்பட்ட பரிசுப் பத்திரம்), *வசியத்-நாமா* (எழுதப்பட்ட உயில்).

## மேற்கோள்கள்

பகுப்பு:இந்தியாவில் சட்டம்
பகுப்பு:இந்தியாவில் சட்ட அமலாக்கம்
கம்போங் ராஜா

**கம்போங் ராஜா** அல்லது **கோத்தா புத்ரா**; (ஆங்கிலம்: *Kampung Raja*; அல்லது *Kota Putera* மலாய்: *Kampung Raja, Besut*) என்பது மலேசியா, திராங்கானு மாநிலத்தில், பெசுட் மாவட்டத்தில் (*Besut District*) உள்ள நகரம். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து 82 கி.மீ. தொலைவில் உள்ளது

பெசுட் மாவட்டத்தின் நிர்வாக மையமாகவும் தலைநகரமாகவும் விளங்கும் கம்போங் ராஜா, ஒரு காலக் கட்டத்தில் திராங்கானு அரசர்கள் வாழ்ந்த இடமாகவும் அறியப் படுகிறது. அதனால்தான் அதற்கு கோத்தா புத்ரா எனும் அடைமொழிப் பெயரும் உள்ளது.

## பொது

கோத்தா (*Kota*) என்றால் மலாய் மொழியில் கோட்டை; புத்ரா (*Putera*) என்றால் மைந்தர் அல்லது இளவரசர் என்று பொருள்.

நீண்ட காலத்திற்கு முன்பு, இங்கு ஒரு ராஜா வாழ்ந்தார் என்றும் அவருடைய கோட்டை இங்கே கட்டப்பட்டது என்றும் இங்குள்ள கிராமவாசிகள் கூறுகின்றனர். ஆனால் இப்போது அந்தக் கோட்டை இங்கு இல்லை. கோலா திராங்கானுவுக்கு மாற்றப்பட்டுள்ளது.

இருப்பினும் இசுதானா தெங்கு லாங் (*Istana Tengku Long*) என்று அழைக்கப்படும் ஒரு பழைய கோட்டை மட்டுமே இன்னும் இங்கு உள்ளது.

### கிளாந்தான்-பட்டாணி மலாய் மொழி

கம்போங் ராஜா நகரம் திராங்கானு மாநிலத்தில் அமைந்து இருந்தாலும், அங்குள்ள மக்கள்  கிளாந்தான்-பட்டாணி மலாய் மொழியை (*Kelantanese Malay*) பேசுகிறார்கள். மற்றும் கிளாந்தான் மாநிலத்திற்கு அருகாமையில் இருப்பதால் கலாசார ரீதியாக கிளந்தானிய மக்களாகவே (*Kelantanese*) வாழ்கின்றனர்.

கம்போங் ராஜா நகரத்தில் உள்ள பெரும்பாலான மலாய்க்காரர்கள், திராங்கானிய அடையாளத்தை விட (*Terengganuan identity*) கிளந்தானிய அடையாளத்துடன் (*Kelantanese identity*) தங்களை அடையாளப்படுத்திக் கொள்கிறார்கள்.

பெசுட் மாவட்டத்தில் உள்ள மற்றொரு நகரான ஜெர்த்தே நகரம் (*Jerteh*), கம்போங் ராஜா நகரத்தைவிட மிகவும் வளர்ச்சி அடைந்த நகரமாகத் திகழ்கின்றது.

## காலநிலை
மாராங் ஒரு வெப்பமண்டல மழைக்காடு காலநிலையையும்; ஆண்டு முழுவதும் கனமான மழை பொய்வையும் கொண்டுள்ளது.

## மேற்கோள்கள்

* 

## மேலும் காண்க
* பெசுட் மாவட்டம் 
* கிளாந்தான்-பட்டாணி மலாய் மொழி

## வெளி இணைப்புகள்

* History of Besut
* {{Webarchive|url=https://web.archive.org/web/20180527120814/http://www.penerangan.gov.my/terengganu/index.php/galeri/foto-program-jabatan/151-info-k1m-kampung-raja INFO KAMPUNG RAJA. 
* Location of ''Kampung Raja'' on Google Maps

பகுப்பு:மலேசிய நகரங்கள்‎
பகுப்பு:திராங்கானு மாநில நகரங்கள்
பைந்தூரு சட்டமன்றத் தொகுதி

**பைந்தூரு சட்டமன்றத் தொகுதி** (*Byndoor Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது உடுப்பி மாவட்டத்தில் உள்ளது. சிவமொக்கா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 118 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:உடுப்பி மாவட்டம்
திரிலோச்சன் பிரதான்

**திரிலோச்சன் பிரதான்** (*Trilochan Pradhan*) (3 ஜனவரி 1929 - 4 டிசம்பர் 2021) ஒரு இந்திய விஞ்ஞானி ஆவார்.

## தொழில்
பிரதான் 1956 ஆம் ஆண்டு சிகாகோ பல்கலைக்கழகத்தில் முனைவர் பட்டம் பெற்றார்.  1964 ஆம் ஆண்டு முதல் 1974 ஆம் ஆண்டு வரை சாகா அணு இயற்பியல் நிறுவனத்தில் கோட்பாட்டு அணு இயற்பியல் பிரிவுக்கு தலைமை தாங்கினார். 1974 ஆம் ஆண்டு முதல் 1989 ஆம் ஆண்டு வரை புவனேசுவரில் உள்ள இயற்பியல் நிறுவனத்தின் முதல் இயக்குநராக இருந்தார். 1989 ஆம் ஆண்டு முதல் 1991 ஆம் ஆண்டு வரை உத்கல் பல்கலைக்கழகத்தின் துணைவேந்தராக பணியாற்றினார்.

## புத்தகங்கள்

* ஃபோட்டான், (நோவா சயின்சு பதிப்பாளர்கள், நியூயார்க்), 2001.
* குவாண்டம் இயங்கியல் (ஹைதராபாத் பல்கலைக்கழக அச்சகம்) 
* ஹைட்ரஜன் வழியாக செல்லும் புரோட்டான்களால் எலக்ட்ரான் பிடிப்பு 

## விருதுகள்
* கலிங்க ரத்னா, 2018 
* கலிங்க சம்மான், 2014 
* பத்ம பூசன், 1990 
* மேகநாத் சாகா விருது, 1980 

## மேற்கோள்கள்

பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:2021 இறப்புகள்
பகுப்பு:1929 பிறப்புகள்
பகுப்பு:20-ஆம் நூற்றாண்டு இந்திய இயற்பியலாளர்கள்
அப்சர் ஆலம்

**அப்சர் ஆலம்**  (Absar Alam ) பாக்கித்தான் நாட்டைச் சேர்ந்த  ஒரு மூத்த பத்திரிகையாளர் ஆவார். பாக்கித்தான் மின்னணு ஊடக ஒழுங்குமுறை ஆணையத்தின் 5 ஆவது தலைவராகவும் பணியாற்றினார்.

2015 ஆம் ஆண்டு அக்டோபர்  மாதத்தில் இவர்   பாக்கித்தான்மின்னணு ஊடக ஒழுங்குமுறை ஆணையத்தின் தலைவராக நியமிக்கப்பட்டார்,  2017 ஆம் ஆண்டு டிசம்பர் மாதம் நீதிமன்றங்களால் அகற்றப்படும் வரை இப்பதவியில்  பணியாற்றினார் 

21 ஏப்ரல் 2021 அன்று, அப்சர் ஆலம் தனது வீட்டிற்கு அருகிலுள்ள பூங்காவில் நடந்து சென்றபோது, பாக்கித்தான் இராணுவத்தை விமர்சித்ததை விரும்பாத ஒரு நபரால் சுடப்பட்டார். காயங்களுக்கு சிகிச்சை அளிக்க மருத்துவமனையில் அனுமதிக்கப்பட்ட இவர், காயங்களில் இருந்து வெற்றிகரமாக குணமடைந்தார்.

## மேற்கோள்கள்

பகுப்பு:வாழும் மக்கள்
பகுப்பு:பாக்கித்தானிய ஊடகத் துறையினர்
மாசுலா

**மாசுலா** (*Mhasla*) என்பது இந்தியா நாட்டின் மகாராட்டிரா மாநிலத்தில் உள்ள ராய்காட் மாவட்டத்தில் உள்ள ஒரு மக்கள் தொகை கணக்கெடுப்பு நகரமாகும் .

## நிலவியல்
மாசுலா 18.13°N 73.12°E இல் அமைந்துள்ளது. சராசரியாக 93 மீட்டர்கள் (305 அடி) உயரத்தில் உள்ளது.

## மக்கள்தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின்படி, மசுலாவில் 59,914 மக்கள் உள்ளனர். மும்பை-கோவா நெடுஞ்சாலையில் இருந்து ஒரு மணிநேரம் மற்றும் மும்பையிலிருந்து 3 மணிநேரம் (190 கி.மீ.) தொலைவில் உள்ளது.

## மேற்கோள்கள்

பகுப்பு:ராய்கட் மாவட்டம்
பகுப்பு:ராய்கட் மாவட்டத்தின் வட்டங்கள்
ராம்கி சீனிவாசன்

**ராம்கி (இராமகிருஷ்ணன்) சீனிவாசன்** (ஏப்ரல் 3, 1972 -- திசம்பர் 19, 2022) ஒரு வனவுயிரிப் புகைப்படக் கலைஞர் ஆவார். இவர் ஒரு தொழில் முனைவராகவும் துளிர் நிறுவனங்களுக்கு ஆலோசகராகவும் இருந்துள்ளார். அமூர் வல்லூறுகள் வேட்டையாடப்படுவதைத் தடுக்க அவர் எடுத்த முன்னெடுப்புகள் காரணமாக நாகாலாந்தில் அப்பறவைகள் வேட்டையாடப்படுவது தடை செய்யப்பட்டது.

## முதன்மைப் பணிகள்
பறவைப் புகைப்படக் கலைஞராக பெரிதும் அறியப்பட்டு இருப்பினும், ராம்கி வனவுயிரிகளின் காப்பு தொடர்பான பணிகளே முதன்மையானவை என்று கருதினார். சேகர் தத்தாத்ரியுடன் இணைந்து அவர் தொடங்கிய **கன்சர்வேஷன் இந்தியா** என்ற இணையவழி மேடையின் மூலம் 25 வனவுயிர் காப்புச் செயல்பாடுகள் முன்னெடுக்கப் பட்டன. கண் புற்றுநோயின் ஒரு வடிவமான ரெட்டினோபிளாஸ்டோமாவால் பாதிக்கப்பட்ட ஏழைக் குழந்தைகளுக்கு ஆதரவளிக்கும் நோக்கில் **வைல்டுலைப் பார் கான்சர்** என்ற நிறுவனத்தைத் துவக்கினார். 

## படிப்பு
பள்ளிப் படிப்பை வித்யா மந்திரிலும் இயற்பியல் பட்டப் படிப்பை சென்னைப் பல்கலைக்கழகக் கல்லூரியிலும் மேலாண்மை மேற்படிப்பை எசு. பி. செயின் மேலாண்மை மற்றும் ஆராய்ச்சி நிறுவனத்திலும் பெற்றார். 

## தொழில் முனைவு
இன்டெர்செப்டு டெக்னாலசீசு என்ற இணையவழி விளம்பர நிறுவனத்தைத் துவக்கி அதன் தலைமை செயல் அதிகாரியாக இருந்தார். மார்க்கெடிக்சு என்ற சந்தைப்படுத்துதல் பகுப்பாய்வு நிறுவனத்தைத் தொடங்கி அதனை நிருவகித்தார். வில்டர்மார்ட் என்ற இணையவழி பலசரக்குக் கடைக்கான ஆலோசகராகவும் முதலீட்டாளராகவும் இருந்துள்ளார்.

## மேற்கோள்கள்


பகுப்பு:புகைப்படக் கலைஞர்கள்
பகுப்பு:பறவையியலாளர்கள்
பகுப்பு:1972 பிறப்புகள்
பகுப்பு:2022 இறப்புகள்
பாடியநல்லூர் முனீசுவரர் அங்காள ஈஸ்வரி கோயில்

**முனீசுவரர் அங்காள ஈஸ்வரி கோயில்** என்பது இந்தியா தீபகற்பத்தின் தமிழ்நாடு மாநிலத்தில் திருவள்ளூர் மாவட்டத்தின் பாடியநல்லூர் புறநகர்ப் பகுதியில்,  என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 65 மீட்டர் உயரத்தில் அமைந்துள்ள ஓர் இந்துக் கோவில் ஆகும்.

முனீசுவரர் அங்காள ஈஸ்வரி கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
## மேற்கோள்கள்

## வெளி இணைப்புகள்
* GeoHack - பாடியநல்லூர் முனீசுவரர் அங்காள ஈஸ்வரி கோயில்

பகுப்பு:திருவள்ளூர் மாவட்டத்திலுள்ள இந்துக் கோயில்கள்
நிலா வட்டணைக்கலத் திட்டம்

thumb|நாசாவின் நிலாவைச் சுற்றிவரும் விண்கலம்
**நிலா வட்டணைக்கலத் திட்டம்** (Lunar Orbiter program) என்பது 1966 இலிருந்து 1967 வரை ஐக்கிய அமெரிக்கா மேற்கொண்ட ஆளில்லாத  ஐந்து நிலா வட்டணைக்கலங்களின் தொடர் ஏவல் திட்டமாகும். இது நிலா மேற்பரப்பில் அப்பல்லோ தரையிறக்கத்துக்கான  நிலாக் களங்களைப் படமாக்க  உருவாக்கிய திட்டமாகும்,  இக்கலங்கள் முதன்முதலில் வட்டணைக்கலத்தில் இருந்து பிடித்த ஒளிப்படங்களையும் நிலா, புவி இரண்டன் ஒளிப்படங்களையும் அனுப்பின.

## சான்றுகள்

thumb|நிலா வட்டணைக்கல விளக்கப்படம் (நாசா)
வலது|thumb|நிலா வட்டனைக்கலப் பொறியியல் வடிவமைப்பு

பகுப்பு:நிலாவுக்கான பயணத் திட்டங்கள்
இரசீத்து இரகுமான்

**இரசீத்து இரகுமான்**  (*Rashed  Rahman*) பாக்கித்தான் நாட்டைச் சேர்ந்த  ஒரு பத்திரிகையாளர் ஆவார். ஆங்கில நாளிதழ்களில் ஒன்றான *டெய்லி டைம்சின்* முன்னாள் ஆசிரியராக இருந்தார் . 2009  ஆம் ஆண்டு முதல்&ndash; நவம்பர் 2015 வரை  இங்கு இவர் ஆசிரியராகப் பணியாற்றினார் 

## ஆரம்ப வாழ்க்கை மற்றும் தொழில்
இரசீத்து இரகுமான் இங்கிலாந்து மற்றும் வேல்சு நாடுகளில் படித்து பட்டயக் கணக்காளராகத் தகுதி பெற்றார். பின்னர் பத்திரிகையைத் தொழிலாக எடுக்க முடிவு செய்தார்.  முன்னதாகப் பாக்கித்தானில் இருந்து வெளியாகும் ஆங்கில நாளிதழ்களின் நிர்வாக ஆசிரியராக இருந்துள்ளார் - தி போசுட்டு, தி நேசன் (பாக்கித்தான்) மற்றும் டெய்லி டைம்சு (பாக்கித்தான் ) ஆகியன இவர் பணிபுரிந்த சில பத்திரிகைகளாகும்.  இரசீத்து இரகுமான் ஓர் அனுபவமிக்க பத்திரிகையாளர் மற்றும் ஒரு மூத்த இடதுசாரி அரசியல் பிரச்சாரகர் ஆவார். டெய்லி டைம்சு நாளிதழின் ஆசிரியராக, இவர் தனது நிருபர்களையும் கட்டுரையாளர்களையும் வெளிப்புற குறுக்கீட்டிலிருந்து பாதுகாத்து வந்தார்.

2017 ஆம் ஆண்டு நவம்பர் மாதத்தில் , டான் குழுமச் செய்தித்தாள்களில்  கட்டுரையாளராக இரசீத்து  இரகுமான் எழுதத் தொடங்கினார்.

## மேற்கோள்கள்

பகுப்பு:வாழும் மக்கள்
பகுப்பு:பாக்கித்தானிய ஊடகத் துறையினர்
கோபால்ட்(II) சிடீயரேட்டு

**கோபால்ட்(II) சிடீயரேட்டு** (*Cobalt(II) stearate*) C36H70CoO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கோபால்ட்டு உலோகமும் சிடீயரிக் அமிலமும்  சேர்ந்து இந்த உலோகச் சேர்மம் உருவாகிறது. கோபால்ட் சிடீயரேட்டு சேர்மம் ஓர் உலோக சோப்பு, அதாவது கொழுப்பு அமிலத்தின் உலோக வழித்தோன்றல் என வகைப்படுத்தப்படுகிறது.

## தயாரிப்பு
கோபால்ட்(II) குளோரைடு மற்றும் சோடியம் சிடீயரேட்டு சேர்மங்களின் பரிமாற்று வினையில்கோபால்ட் சிடீயரேட்டு உருவாகிறது:

::\mathsf{ CoCl_2 + 2C_{17}H_{35}COONa \ \xrightarrow{}\ Co(C_{17}H_{35}COO)_2\downarrow + 2NaCl }

## இயற்பியல் பண்புகள்
கோபால்ட்(II) சிடீயரேட்டு ஓர் ஊதா நிறச் சேர்மமாக  பல்வேறு விதமான  படிக அமைப்புகளில் தோன்றுகிறது. 

நீரில் இது கரையாது.

## பயன்கள்
கோபால்ட்(II) சிடீயரேட்டு இரப்பருக்கான உயர் செயல்திறன் பிணைப்பு முகவராகும். இயற்கை இரப்பர், சிசுட்டீன், சிடைரீன்-பியூடடாடையீன் இரப்பர் மற்றும் இவற்றின் சேர்மங்களுடன்  பித்தளை அல்லது துத்தநாகம் பூசப்பட்ட எஃகு தண்டு அல்லது உலோகத் தகடுகள் மற்றும் பல்வேறு வெற்று எஃகு ஆகியவற்றுடன் எளிதில் பிணைப்பை ஏற்படுத்திக் கொள்ள வல்லதாகும். குறிப்பாக பித்தளையுடன்  பல்வேறு தடிமன்களில் முலாம் பூசுவதற்கு. கோபால்ட் சிடீயரேட்டு ஏற்றதாகும்.
 
## மேற்கோள்கள்

பகுப்பு:கோபால்ட்(II) சேர்மங்கள்
பகுப்பு:சிடீயரேட்டுகள்
விண்மீன் தடங்காணி

**விண்மீன் தடங்காணி** *(star tracker)* என்பது ஒளிமின்கலங்களையோ படப்பிடிப்புக் கருவியையோ பயன்படுத்தி விண்மீன்களின் இருப்பை அளக்கும் ஒர் ஒளியியல் கருவியாகும்.

வானியலாளர்கள் பல விண்மீன்களின்  இருப்புகளை மிகவும் துல்லியமாக அளந்துள்ளதால், ஒரு விண்கத்தில் உள்ள விண்மீன் தடங்காணியைப் பயன்படுத்தி, விண்மீன்கள் சார்ந்த விண்கலத்தின் திசைவைப்பைத் தீர்மானிக்கலாம். இதை நிறைவேற்ற, விண்மீன் தடங்காணி விண்மீன்க ளின் படிமத்தைப் பெற்று, அவற்றின் தோற்ற இருப்பை விண்கலம் சார்ந்த சட்டகத்தில் கண்டு, விண்மீன்களை இனங்காணலாம். பிறகு அவற்றின் இருப்புகளை விண்மீன் அட்டவணையில் உள்ள தனிமுதல் இருப்புகளோடு ஒப்பிடலாம். இத்ற்காக விண்மீன் தடங்காணி ஒரு செயலாக்கியைப் ப்யன்படுத்துகிறது. இச்செயலாக்கி நோக்கிய விண்மீன்களின் பாணியை  அறிந்து வானப் பரப்பில் உள்ள விண்மீன்களின் பாணியோடு ஒப்பிட்டு இனங்காண்கிறது.

## மேற்கோள்கள்

பகுப்பு:வானியற் கருவிகள்
பகுப்பு:கருவிகள்
பகுப்பு:உணரிகள்
பகுப்பு:கருவியியல்
கோபால்ட்டு மெட்டாசெருமேனேட்டு

**கோபால்ட்டு மெட்டாசெருமேனேட்டு** (*Cobalt metagermanate*) CoGeO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கோபால்ட்டின் செருமேனேட்டு உப்புகளில் இதுவும் ஒன்றாகும். அறை வெப்பநிலையில் பாரா காந்தப்பண்பை வெளிப்படுத்தும் இச்சேர்மம் 32± 1 கெல்வின் வெப்பநிலையில் எதிர்பெரோகாந்தப்பண்புக்கு மாறுகிறது. கோபால்ட்டு மெட்டாசெருமானேட்டு செஞ்சாய்சதுரம், ஒற்றைசரிவச்சு ஆகிய இரண்டு வகையான படிக வடிவங்களில் உள்ளது. 

## தயாரிப்பு

அதிக வெப்பநிலையில் கோபால்ட்(II,III) ஆக்சைடு (அல்லது கோபால்ட்(II) ஐதராக்சைடு) மற்றும் செருமானியம் டை ஆக்சைடு ஆகியவற்றின் வினையால் இது உருவாகிறது. இரசாயன நீராவி கட்ட பரிமாற்ற முறையும் கோபால்ட்டு மெட்டாசெருமானேட்டு தயாரிப்பிற்கு பயன்படுத்தப்படுகிறது.

## மேற்கோள்கள்

பகுப்பு:கோபால்ட்(II) சேர்மங்கள்
பகுப்பு:செருமேனேட்டுகள்
ஒன்னசந்திரம்

**ஹொன்னசந்திரா** (*Honnasandra*) என்பது இந்திய மாநிலமான கருநாடகத்தின் பெங்களூர் நகர மாவட்டத்தில் உள்ள ஒரு சிற்றூர்  ஆகும்.

## அமைவிடம்
இந்த ஊரானது மாநில தலைநகரான பெங்களூரில் இருந்து 24 கிலோமீட்டர் தொலைவில் உள்ளது.

## மக்கள் வகைபாடு
இந்தக் கிராமத்தின் மொத்தப் பரப்பளவு  181.75 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 228 வீடுகள் உள்ளன.  கிராமத்தின் மொத்த மக்கள் தொகையானது 	1,059 ஆகும். இதில் பெண்களின் எண்ணிக்கை 518 என்றும், ஆண்களின் எண்ணிக்கை 541 என்றும் உள்ளது. கல்வியறிவு பெற்றவர்கள் விகிதம் 62.13% ஆகும். இதில் ஆண்களின் எழுத்தறிவு விகிதம் 70.43% என்றும், பெண்களின் எழுத்தறிவு விகிதம் 53.47% என்றும் உள்ளது. இந்த ஊரின் அஞ்சல் குறியீட்டு எண் 562111 ஆகும்.

## குறிப்புகள்

பகுப்பு:பெங்களூர் நகர மாவட்டத்தில் உள்ள கிராமங்கள்
குலகமலே

**குலகமாலே** என்பது இந்திய மாநிலமான கருநாடகத்தின், பெங்களூர் மாவட்டத்தில் உள்ள ஒரு சிற்றூர் ஆகும். இந்த ஊர் பெங்களூர் - கனகபுரா சாலையில் கக்கலிபுராவிற்கு அருகில் உள்ளது. 2011 இந்திய மக்கள் கணக்கெடுப்பின்படி கிராமத்தின் மக்கள் தொகை 2,293 ஆகும், இதில் 1,131 ஆண்கள் மற்றும் 1,162 பெண்கள் உள்ளனர். கல்வியறிவு விகிதம்  71.82% ஆக உள்ளது. இது கர்நாடகத்தின் சராசரி விகிதமான 75.36% ஐ விட குறைவு ஆகும்.  கல்வியறிவு பெற்றவர்களில் 81.05% ஆண்களாகவும், 62.70% பெண்களாகவும் உள்ளனர். பட்டியல் சாதிகள் மற்றும் பழங்குடியினர் முறையே 51.72% மற்றும் 0.22% உள்ளனர். 

## குறிப்புகள்

பகுப்பு:பெங்களூர் நகர மாவட்டத்தில் உள்ள கிராமங்கள்
பகுப்பு:Coordinates on Wikidata
சிர்க்கோனைல் அசிட்டேட்டு

**சிர்க்கோனைல் அசிட்டேட்டு** (*Zirconyl acetate*) C24H40O32Zr6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது சிர்கோனைல் குளோரைடை அசிட்டிக் அமிலத்துடன் சேர்த்து சூடுபடுத்துவதன் மூலம் தயாரிக்கப்படுகிறது. வெண்மை நிறத்தில் ஒரு திண்மப் பொருளாக சிர்க்கோனைல் அசிட்டேட்டு காணப்படுகிறது. உலோக-கரிம கட்டமைப்பு வடிவங்களுக்கு முன்னோடியாக இந்த சேர்மம் கவனத்தை ஈர்த்துள்ளது. விரிவாக்கப்பட்ட எக்சுகதிர் உறிஞ்சுதல் நுண்ணிய அமைப்பு, 8.5 நீரேற்றின் கட்டமைப்பை உறுதிப்படுத்துகிறது. கட்டமைப்பின் உள்ளகம்  ஆக்சைடு முகமைய்ய Zr6 எண்கோணத்துடனும் ஐதராக்சைடு ஈந்தணைவிகளுடனும் காணப்படும்.

## மேற்கோள்கள்


பகுப்பு:சிர்க்கோனியம் சேர்மங்கள்
பகுப்பு:அசிட்டேட்டுகள்
கோலா பெசுட்

**கோலா பெசுட்**; (ஆங்கிலம்: *Kuala Besut*; மலாய்: *Kuala Besut*) என்பது மலேசியா, திராங்கானு மாநிலத்தில், பெசுட் மாவட்டத்தில் (*Besut District*) உள்ள நகரம்; ஒரு முக்கிம். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து 107 கி.மீ. தொலைவில் உள்ளது. இந்த அமைதியான நகரம் தென்சீனக் கடல் கரையோரத்தில், தீபகற்ப மலேசியாவின் வடகிழக்கில் அமைந்துள்ளது.

கோலா பெசுட் துறைமுகப் பட்டினம், மலேசியாவின் மிக அழகான தீவுகளில் ஒன்றான பெர்கெந்தியான் தீவுகளின் (*Perhentian Islands*) நுழைவாயில் (*Departure Point*) என்று அழைக்கப்படுகிறது. பெர்கெந்தியான் தீவுகளுக்குச் செல்ல, வணிக ரீதியில் பல படகுத் துறைகள் கோலா பெசுட் துறைமுகப் பட்டினத்தில் இயங்குகின்றன. [பெர்கெந்தியான் தீவு]]களைப் பற்றிய நினைவுப் பொருட்களை விற்கும் சிறிய கடைகளும் கோலா பெசுட் நகரத்தின் முழுமைக்கும் உள்ளன.

## பொது

1942 டிசம்பர் 10-ஆம் தேதி, மலாயாவை சப்பானியர்கள் தென்சீனக் கடல் வழியாக  ஆக்கிரமிப்பு செய்த போது முதலில் கோத்தா பாருவில் தான் தரை இறங்கினார்கள். அடுத்தக் கட்டமாக திராங்கானுவின் தலைநகரான கோலா திராங்கானுவிற்குச் செல்வது அவர்களின் திட்டம். 

இருப்பினும் அதற்கு முன்னர் கோலா பெசுட் நகரத்தைக் கைப்பற்றினார்கள். ஏன் என்றால் கோலா பெசுட் நகரத்திற்கு அருகில்தான் கோங் கெடாக் இராணுவ வானூர்தி நிலையம் (*Gong Kedak RMAF - Royal Malaysian Air Force*) உள்ளது. ஆகவே வானூர்தி நிலையத்தைக் கைப்பற்றுவதற்கு முன்னர் கோலா பெசுட் நகரத்தைக் கைப்பற்ற வேண்டிய கட்டாயம் ஏற்பட்டது. 

கோங் கெடாக் இராணுவ வானூர்தி நிலையத்தை கைப்பற்றிய பின்னர் தான் கோலா திராங்கானுவின் மீது படை எடுத்தார்கள்.

## காலநிலை
மாராங் ஒரு வெப்பமண்டல மழைக்காடு காலநிலையையும்; ஆண்டு முழுவதும் கனமான மழை பொய்வையும் கொண்டுள்ளது.

## காட்சியகம்

Image:Kuala_Besut_Jetty.jpg|கோலா பெசுட் படகுதுறை
Image:Kuala Besut river.JPG|கோலா பெசுட் ஆறு


## மேற்கோள்கள்

* 

## மேலும் காண்க
* பெசுட் மாவட்டம் 
* கிளாந்தான்-பட்டாணி மலாய் மொழி

## வெளி இணைப்புகள்
* History of Besut
* {{Webarchive|url=https://web.archive.org/web/20180527120814/http://www.penerangan.gov.my/terengganu/index.php/galeri/foto-program-jabatan/151-info-k1m-kampung-raja INFO KAMPUNG RAJA. 
* Location of ''Kampung Raja'' on Google Maps

பகுப்பு:மலேசிய நகரங்கள்‎
பகுப்பு:திராங்கானு மாநில நகரங்கள்
நிலாத் தண்ணீர்

**நிலாத் தண்ணீர்** *(Lunar water)*  என்பது நிலாவில் உள்ள தண்ணீர் ஆகும். சூரிய ஒளிபடும் நிலா மேற்பரப்பில் விரவிய நீர் மூலக்கூறுகள் நிலவுவதாக நாசாவின் சோஃபியா நோக்கீட்டகம் 2020 இல் கண்டுபிடித்துள்ளது..படிப்படியாக, இந்த நீரின் ஆவி ஒளியாற் சிதைந்து, விண்வெளியில் நீரகத்தையும்(ஐதரசன்) உயிரகத்தையும்(ஆக்சிசன்) விடுவிக்கிறது. அறிவியலாளர்கள் நிலா முனைகளில் நிலையாக நிழலில் உள்ள தண்ணிய மொத்தல்குழிகளில் பனி வடிவில் நீர் உள்ளதைக் கண்டுபிடித்துள்ளனர். நீர் மூலக்கூறுகள் நிலா வளிமண்டலத்தில் மிக அருகலாகவே காணப்படுகின்றன.

இருநீரக ஆக்சைடு எனும் நீரும்(H2O)]], ஐதராக்சில் குழு(-OH) சார்ந்த வேதிமங்களும், நிலாக் கனிமங்களில் ஐதரேட்டுகளாகவும் ஐதராக்சைடுகளாகவும் வேதியியலாகப் பிணைந்து உள்ளனவே தவிர, கட்டற்ற தண்ணீராகக் கிடைப்பதில்லை.   இதுவும் நிலா மேற்பரப்பைப் பொறுத்தவரை, சான்றுகளின் அடிப்படையில், மிகவும் தாழ்செறிவிலேயே நிலவுகிறது. உண்மையில், மேற்பரப்புப் பொருள் தன் புறப்பரப்பில் உறிஞ்சிய நீர் 1000 இல் 10 பங்கு அளவிலான சுவடுகளாகவே நிலவுகிறது என மதிப்பிடப்பட்டுள்ளது.

## மேற்கோள்கள்

## வெளி இணைப்புகள்
* CubeSat for investigating ice on the Moon — SPIE Newsroom
* Ice on the Moon — NASA Goddard Space Flight Center
* Fluxes of fast and epithermal neutrons from Lunar Prospector: Evidence for water ice at the lunar poles — Science
* Moon has a litre of water for every tonne of soil  — Times Online
* Unambiguous evidence of water on the Moon — Slashdot Science Story

பகுப்பு:நீர்
பகுப்பு:நிலா சார்ந்த அறிவியல்
இண்டோமிர்மா

பகுப்பு:கணுக்காலி பேரினங்கள்
பகுப்பு:எறும்புகள்

**இண்டோமிர்மா** (*Indomyrma*) என்பது மிர்மிசினே என்ற துணைக்குடும்பத்தில் உள்ள எறும்புகளின் ஆசியப் பேரினமாகும்.  இந்த பேரினத்தில் இரண்டு சிற்றினங்கள் உள்ளன: இந்தியாவிலிருந்து அறியப்படும் *இண்டோமிர்மா தாசுபிக்சு* மற்றும் வியட்நாமில் இருந்து அறியப்படும் *இண்டோமிர்மா பெல்லேயே* வகை இனங்கள். 

## சிற்றினங்கள்
* *இண்டோமிர்மா* *பெல்லேயே* சிரியானின், 2012
* *இண்டோமைர்மா டேசிபிக்சு* பிரவுன், 1986

## மேற்கோள்கள்

## வெளி இணைப்புகள்
*
தோமோபெல்லா

***தோமோபெல்லா*** என்பது மடகாசுகர் குதிக்கும் சிலந்தி பேரினம் ஆகும். இதனை 2009-ல் டி. சாட்சு & என். சார்ப் என்பவர்களால் முதலில் விவரிக்கப்பட்டது.  வரை இப்பேரினத்தின் கீழ் இரண்டு சிற்றினங்கள் மட்டுமே வகைப்படுத்தப்பட்டன. இவை மடகாசுகரில் மட்டுமே காணப்படுகின்றன. 

## சிற்றினங்கள்
*தோமோபெல்லா* பேரினத்தின் கீழ் வகைப்படுத்தப்பட்ட சிற்றினங்கள்

*தோமோபெல்லா அந்தாசிபெ*

*தோமோபெல்லா பாட்சி* 

## மேற்கோள்கள்

பகுப்பு:கணுக்காலி பேரினங்கள்
பகுப்பு:சிலந்திகள்
கோலா டுங்குன்

**கோலா டுங்குன்**; (ஆங்கிலம்: *Kuala Dungun*; மலாய்: *Kuala Dungun*) என்பது மலேசியா, திராங்கானு மாநிலத்தில், டுங்குன் மாவட்டத்தில் (*Dungun District*) உள்ள நகரம்; ஒரு முக்கிம். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து 72 கி.மீ.; கோலா பெசுட் (*Kuala Besut*) நகரில் இருந்து 200 கி.மீ. தெற்கில் உள்ளது. 

இந்த நகரம் தஞ்சோங் ஜாரா நகரத்திற்கும் பாக்கா நகரத்திற்கும் நடுவே உள்ளது. அத்துடன் தென் சீனக் கடலில் பாயும் டுங்குன் ஆற்றின் முகப்பில் அமைந்துள்ளது. இந்த நகரத்தின் வடக்கில் செரங்காவ்; கிழக்கில் பாசிர் ராஜா; தெற்கில் உலு பாக்கா மற்றும் மேற்கில் பாக்கா ஆகிய முக்கிம்கள் எல்லைகளாக உள்ளன .

## பொது

1940-ஆம் ஆண்டுகளில் கோலா டுங்குன் ஓர் இரும்புச் சுரங்க நகரமாக இருந்தது. மேற்கில் அமைந்துள்ள புக்கிட் பீசி (*Bukit Besi*) என்ற சிறிய நகரத்தில் இரும்புத் தாது எடுக்கப்பட்டது. அந்தக் கட்டத்தில் கோலா டுங்குன் துறைமுகமாகச் செயல்பட்டது. அங்கு இருந்து இரும்புத் தாது கப்பல்களுக்கு மாற்றப்பட்டது.

சுரங்கத் தொழிலுக்கு பெயர் பெற்ற கோலா டுங்குன் மற்றும் புக்கிட் பீசி நகரங்கள், தொடருந்து பாதையால் இணைக்கப்பட்டு இருந்தன. அந்தத் தொடருந்து பாதை உள்நாட்டு கிராம மக்களுக்கும், வணிக செயல்பாடுகளுக்கும் பொது போக்குவரத்துச் சேவையை வழங்கி வந்தது.

### மக்கள் தொகை

2020-ஆம் ஆண்டு நிலவரப்படி, கோலா டுங்குன் மக்கள் தொகை ஏறக்குறைய 10,000 என மதிப்பிடப்பட்டு உள்ளது. பெரும்பான்மையான மக்கள் மலாய்க்காரர்கள்; சிறுபான்மையினர் சீனர்கள் மற்றும் இந்தியர்கள்.

### கோலா டுங்குன் இரவுச் சந்தை

கோலா டுங்குன் நகரம் இப்போது திராங்கானு மாநிலத்தில் மற்றொரு கடற்கரை நகரமாக விளங்குகிறது. ஒவ்வொரு வியாழன் தோறும் வாராந்திர இரவுச் சந்தை (*Weekly Night Market*) வணிகத்திற்காகத் திறக்கும் போது மட்டும் டுங்குன் நகரம் உயிர்பெறுகிறது. 

கோலா டுங்குன் இரவுச் சந்தை திராங்கானுவில் மிகப்பெரிய இரவு சந்தையாக அறியப்படுகிறது. வெளிநாடுகளில் இருந்து இறக்குமதி செய்யப்பட்ட ஆடைகள் இரவுச் சந்தையில் விற்கப்படுகின்றன. கிராமப் புறங்களைச் சேர்ந்தவர்கள் விலைகுறைந்த பொருட்களை வாங்குவதற்கு கோலா டுங்குன் நகரத்திற்கு வருகிறார்கள். 

கோலா டுங்குன் மக்கள்தொகையில் பெரும் பகுதியினர் டுங்குன் நகருக்கு அருகில் உள்ள கெர்த்தே (*Kerteh*) நகரத்தின் பெட்ரோலியத் தொழில்களில் ஈடுபட்டுள்ளனர்.

### கிராமங்கள்

கோலா டுங்குன் நகர்ப் பகுதியில் உள்ள கிராமங்கள் (முக்கிம்கள்):  

* கம்போங் பாரு கோலா டுங்குன் (*Kampung Baru Kuala Dungun*)
* கம்போங் தஞ்சோங் சாத்தி (*Kampung Tanjung Jati*)
* கம்போங் சாபி (*Kampung Jabi*)
* கம்போங் சூரா தெங்கா (*Kampung Sura Tengah*)
* கம்போங் பெங்காலான் அஜால் (*Kampung Pengkalan Ajal*)

## மேற்கோள்கள்

## மேலும் காண்க
* டுங்குன் மாவட்டம் 
* உலு திராங்கானு மாவட்டம்

## வெளி இணைப்புகள்
* 

பகுப்பு:மலேசிய நகரங்கள்‎
பகுப்பு:திராங்கானு மாநில நகரங்கள்
போகசு

***போகசு*** என்பது தென்கிழக்காசியக் குதிக்கும் சிலந்தி பேரினமாகும். இது 1892-ல் ஜோர்ஜ் பெக்காம் & எலிசபெத் பெக்காம் ஆகியோரால் முதலில் விவரிக்கப்பட்டது.  நிலவரப்படி இப்பேரினத்தில் பிலிப்பீன்சு மற்றும் இந்தோனேசியாவில் மட்டுமே காணப்படும் மூன்று சிற்றினங்கள் மட்டுமே உள்ளன.

## சிற்றினங்கள்
*போ. அங்கசுடிகோலிசு*

*போ. எக்செல்சசு*

*போ. பிலிப்பினென்சிசு*

நுண்ணோக்கியின் உதவியின்றி இவற்றினை தொடர்புடைய பேரினமான *மிர்மாராக்னே*விலிருந்து பிரித்தறிய முடியாது.

## மேற்கோள்கள்

## வெளி இணைப்புகள்

* Salticidae.org: எறும்பு வகைகளைப் கண்டறியும் வரைபடங்கள் மற்றும் புகைப்படங்கள்

பகுப்பு:சிலந்திகள்
பகுப்பு:கணுக்காலி பேரினங்கள்
மாதர்பக்காடி, மும்பை.

**மாதர்பக்காடி** (*Matharpacady*) என்பது இந்திய நாட்டின் மும்பை மாநிலத்தின் மசாகான் பகுதியில் உள்ள ஒரு "கிராமம்" ஆகும்.  மும்பை மாநிலத்தின் "பாரம்பரிய புறநகர் பகுதிகளில் ஒன்றாகவும் இக்கிராமம் கருதப்படுகிறது. 

பாயல் கபாடியா, மும்பையில் மாதர்பக்காடியில் சில "பழமையான மற்றும் விசித்திரமான" வீடுகள் இருப்பதாக எழுதுகிறார்.  மாதர்பக்காடி மராத்திய மொழி பேசும், ரோமன் கத்தோலிக்க இனக்குழுவைச் சேர்ந்த கிழக்கு இந்தியர்களால் நிரம்பியுள்ளது.  

மும்பையின் அசல் குடிமக்களான கிழக்கு இந்தியர்களின் தாய்மொழி மராத்தி என்பது தொழில்நுட்ப ரீதியாக சரியானது என்றாலும், அன்றைய மும்பை போர்த்துகீசிய காலனியாக இருந்ததால், மாதர்பக்காடியில் கிழக்கிந்திய குடியிருப்பாளர்கள் போர்த்துகீசிய மொழியை நன்கு அறிந்திருந்தனர். இருப்பினும், ஆங்கிலேயர் ஆட்சியின் வருகையினால், ஆங்கிலத்தில் சரளமாக பேசுவதே சிறந்த வேலை வாய்ப்புகளுக்கு முக்கியமாகும் என்பதை அக்கால பெரியவர்கள் உணர்ந்தனர். 

சிறந்த பாதுகாக்கப்பட்ட போர்த்துகீசிய பாணி கட்டிடக்கலை இருந்தபோதிலும், கோவாவுடன் ஒப்பிடும்போது மாதர்பக்காடியின் போர்த்துகீசிய பாரம்பரியம் ஏன் குறைத்து மதிப்பிடப்படுகிறது என்பதையும் இது விளக்குகிறது. "தேவாலயத்திற்குச் செல்லும் மற்றும் திரும்பும் வழியில் எனது அத்தைகள் போர்ச்சுகீசிய மொழியில் பேசுவார்கள், ஆனால் ஆங்கிலத்தைத் தவிர வேறு எதிலும் பேசக் கூடாது என்று கடுமையாகத் தடை விதித்தனர்" என்று மறைந்த சீலா கோன்சால்வ்சு தனது மகனிடம் கூறினார். 

சீலா கோன்சால்வ்சு முதலில் ஒரு லோப்சு மற்றும் மாதர்பக்காடி கிராமத்தின் நுழைவாயிலில் உள்ள லோப்சு இல்லம் 1800 ஆம் ஆண்டுகளின் பிற்பகுதியில் கட்டிடக்கலையின் பிரதிநிதியாக இருக்கும் மிக அழகான மற்றும் நன்கு பாதுகாக்கப்பட்ட வீடுகளில் ஒன்றாகும். லோப்சு இல்லத்திற்கு குறுக்காக "லயன்சு டென்" உள்ளது. இவ்விடம் ஒரு பிரபலமான அடையாளமாகும். 

மேலும் நுழைவாயிலைச் சுற்றி இரண்டு கல் சிங்கங்களை விளையாடும் லியோ குடும்பத்தின் வீடு உள்ளது. குடும்பப் பெயருக்கும் சிங்கங்களுக்கும் தொடர்பு இருப்பதாக நீங்கள் நினைத்தால் உண்மையில்லை. உண்மை என்னவென்றால், சிங்கத்தின் குகைக்குள் வீசப்பட்ட விவிலிய நபரான மூத்த மகன் டேனியலுக்கு இந்த வீடு பெயரிடப்பட்டது. 

பால கங்காதர திலகரின் கூட்டாளியான சோசப் பாப்டிச்டா மாதர்பக்காடியில் பிறந்தார். 

## மேற்கோள்கள்

பகுப்பு:மும்பை மாவட்டம்
பகுப்பு:மும்பை
சர்தார் குலாம் அப்பாசு

**சர்தார் குலாம் அப்பாசு**  (*Sardar Ghulam Abbas*) பாக்கித்தான் நாட்டு அரசியல்வாதி ஆவார். 1985 ஆம் ஆண்டு முதல் 1988 ஆம் ஆண்டு வரை இவர் பஞ்சாபின் மாகாண சட்டமன்ற உறுப்பினராக இருந்தார், பின்னர் மீண்டும் 1993 ஆம் ஆண்டு  முதல் 1996 ஆம் ஆண்டு  வரை இப்பதவியில் இருந்தார்.

## அரசியல் வாழ்க்கை
1985 ஆம் ஆண்டு பாக்கித்தான் பொதுத் தேர்தலில் பிபி-12 - சீலம் தொகுதியில் இருந்து பஞ்சாப் மாகாண சட்டசபைக்கு தேர்ந்தெடுக்கப்பட்டார்.

1993 ஆம் ஆண்டு நடைபெற்ற பாக்கித்தான் பொதுத் தேர்தலில் பிபி-18 - சக்வால் தொகுதியில் இருந்து பாக்கித்தான் மக்கள் கட்சியின் வேட்பாளராக பஞ்சாப் மாகாண சட்டசபைக்கு மீண்டும் தேர்ந்தெடுக்கப்பட்டார்.

2011 ஆம் ஆண்டு நவம்பர் மாதத்தில் இவர்  பாக்கித்தான் தெக்ரீக்-இ-இன்சாஃப் கட்சியில் சேர்ந்தார், ஆனால் பின்னர் 2012 ஆம் ஆண்டில்  இவர் இம்ரான் கானுடன் ஏற்பட்ட கருத்து வேறுபாடுகள் காரணமாக இக்கட்சியை விட்டு வெளியேறினார்.

2016 ஆம் ஆண்டில், இவர் பாக்கித்தான் முசுலீம் லீக் (நவாசு) கட்சியில் சேர்ந்தார், ஆனால் தேர்தலுக்கு முன்பு பாக்கித்தான் தெக்ரீக்-இ-இன்சாஃப் கட்சியில் சேர 2018 ஆம் ஆண்டில் விலகினார்.

2018 ஆம் ஆண்டில்  இவர் மீண்டும் பாக்கித்தான் தெக்ரீக்-இ-இன்சாஃப் கட்சியில் இணைந்தார்.

## மேற்கோள்கள்

பகுப்பு:வாழும் மக்கள்
பகுப்பு:பாக்கித்தானியர்கள்
குந்தாப்புரா சட்டமன்றத் தொகுதி

**குந்தாப்புரா சட்டமன்றத் தொகுதி** (*Kundapura Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது உடுப்பி மாவட்டத்தில் உள்ளது. உடுப்பி சிக்கமகளூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 119 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:உடுப்பி மாவட்டம்
குறிச்சியா

**குறிச்சியா** அல்லது **குறிச்சியார்** **மலை பிராமணர்கள்**  அல்லது **மலை பிராமணர்கள்** என்றும் அழைக்கப்படும் கேரளாவின் தாய்வழி பழங்குடியினர், முக்கியமாக இந்தியாவில் கேரளாவின் வயநாடு மற்றும் கண்ணூர் மாவட்டங்களில் பரவலாக உள்ளனர்.    குறிச்சியர்கள் கேரளாவில் விவசாயம் செய்யும் பழங்குடியினரில் ஒருவர் ஆவர். 

## மேற்கோள்கள்
 

பகுப்பு:இந்திய இனக்குழுக்கள்
பகுப்பு:கேரள சமூகக் குழுக்கள்
சிர்க்கோனியம்(IV) அசிட்டேட்டு

**சிர்க்கோனியம்(IV) அசிட்டேட்டு** (*Zirconium(IV) acetate*) Zr(CH3COO)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியத்தின் அசிட்டேட்டு உப்பாகக் கருதப்படும் இச்சேர்மத்தின் மூலக்கூற்று வாய்ப்பாட்டை Zr(OAc)4 என்றும் எழுதலாம். சிர்க்கோனியம்(IV) அசிட்டேட்டு நீரிய கரைசல் வடிவில் வர்த்தக ரீதியாகக் கிடைக்கிறது. 

## தயாரிப்பு
சிர்கோனியம் டெட்ராகுளோரைடுடன் அசிட்டிக் அமிலத்தைச் சேர்த்து சூடுபடுத்தி இதனுடன் கார்பன் டெட்ராகுளோரைடு சேர்த்து வினைபுரியச் செய்தால் சிர்க்கோனியம்(IV) அசிடேட்டு உருவாகிறது.

## வேதிப் பண்புகள்
புளோரோசல்போனிக் அமிலத்துடன் சிர்க்கோனியம்(IV) அசிட்டேட்டு வினைபுரிந்தால்  Zr(CH3COO)n(SO3F)4−n சேர்மம் கிடைக்கிறது.(n=2,3).

## மேற்கோள்கள்

பகுப்பு:சிர்க்கோனியம்(IV) சேர்மங்கள்
பகுப்பு:அசிட்டேட்டுகள்
சப்பானிய நீர்க்காகம்

**சப்பானிய நீர்க்காகம்** (*Japanese cormorant*) ***பாலாக்ரோகோராக்சு கேபிலடசு***) என்பது **தெம்மினிக் நீர்க்காகம்** என்றும் அழைக்கப்படுகிறது. இந்த நீர்க்காகம் கிழக்கு பலேர்க்டிக்கினை பூர்வீகமாகக் கொண்டுள்ளது. இது தைவானிலிருந்து வடக்கே கொரியா மற்றும் சப்பான் வழியாக உருசியாவின் தூரக் கிழக்கு வரை வாழ்கிறது.

சப்பானிய நீர்க்காகம் வெள்ளை தொண்டை மற்றும் கன்னங்கள் மற்றும் பகுதி மஞ்சள் அலகுடன் கருப்பு நிற உடலுடன் காணப்படும்.

சப்பானில் *உகாய்* (鵜飼) என அழைக்கப்படும் இந்த நீர்க்காகம் பாரம்பரியமாக மீனவர்களால் வளர்க்கப்படும் தூண்டில் பறவை சிற்றினங்களில் இதுவும் ஒன்றாகும். இது சப்பானிய மொழியில் *உமியு* (ウミウ) என்று அழைக்கப்படுகிறது. நாகரா ஆற்றில் பழக்கப்பட்ட மீன்பிடி நீர்க்காகங்கள் குறிப்பிட்ட *ஆயு* மீனைப் பிடிக்கவல்லது.
thumb|முட்டைகள், வைசுபேடன் அருங்காட்சியகம்

## மேற்கோள்கள்

## குறிப்பு

*  * 

## வெளி இணைப்புகள்
* சப்பானிய நீர்க்காகம்    அவிபேஸில்

பகுப்பு:சீனப் பறவைகள்
ஓங்கார் சிங் கல்காத்

**மேஜர் ஜெனரல் ஓங்கார் சிங் கல்காத்** (Major–General *Onkar Singh Kalkat*), பரம் விசிட்ட சேவா பதக்கம், (பிறப்பு:1917/1918-இறப்பு:3 டிசம்பர் 2004) பிரித்தானிய இந்தியா மற்றும் இந்தியத் தரைப்படையில் பணியாற்றிய இராணுவ அதிகாரி ஆவார். இவர் இரண்டாம் உலகப் போர் (பர்மா)  1939-45, இந்தியா-பாகிஸ்தான் போர், 1947 
மற்றும் 1971 இந்தியா-பாக்கிஸ்தான் போர்களில் பங்கெடுத்தவர். மேஜர் ஜெனரல் ஓங்கார் சிங் கல்காத் இந்தூர் இராணுவப் போர்க் கல்லூரியின் கட்டளை அதிகாரியாக இருந்த போது, 1972ல் தமது 54வது அகவையில் இராணுவப் பணியிலிருந்து விருப்ப ஓய்வு பெற்றார். பின்னர் இராணுவப் புலனாய்வு இயக்குநரகத்தில் இரண்டு ஆண்டுகள் உளவு அதிகாரியாக பணி புரிந்தார்.

## பெற்ற விருதுகள்
* பரம் விசிட்ட சேவா பதக்கம்
## எழுதிய நூல்கள்
* *The Far-Flung Frontiers* by Major-General O.S. Kalkat - 1983
## மேற்கோள்கள்

## மேலும் படிக்க
* "There was enough evidence about Tribal Raid" (23 November 2010) ''Kashmir Sentinel''

பகுப்பு:சீக்கியர்கள்
பகுப்பு:இந்தியப் படைத்துறையினர்
பகுப்பு:2004 இறப்புகள்
தாதர் சட்டமன்ற தொகுதி

**[[தாதர்]]** பாராளுமன்ற தொகுதி இந்திய நாட்டின் மகாராட்டிரா பாராளுமன்ற தொகுதிகளில் ஒன்றாகும். இது  தென் மத்திய மும்பை மக்களவைத் தொகுதியின் ஒரு பகுதியாக இருந்தது. தாதர் தொகுதி 2004 ஆம் ஆண்டு தேர்தல்கள் வரை இருந்தது. பின்னர் அது 2008 ஆம் ஆண்டு மாகிம் தொகுதியுடன் இணைக்கப்பட்டது. 

## பாராளுமன்ற உறுப்பினர்கள்

## தேர்தல் முடிவுகள்

### 1962 பாராளுமன்ற தேர்தல்
* பிரகலாத் கேசவ் அத்ரே (சுயேச்சை) : 22,469 வாக்குகள் 
* திரிம்பக் ராமச்சந்திர நரவானே (இந்திய தேசிய காங்கிரசு) : 21843

### 1985 பாராளுமன்ற தேர்தல்
* சராயு சி. தாக்கூர் (இந்திய தேசிய காங்கிரசு) : 18,134 வாக்குகள் 
* சுதிர் சோசி (சிவசேனா) : 14,872 வாக்குகள்

### 1995 பாராளுமன்ற தேர்தல்
* மனோகர் கசானன் சோசி (ச்வச்சதா கி சேவா) : 58,901 வாக்குகள் 
* சராயு கோவிந்த் தாக்கூர் (இந்திய தேசிய காங்கிரசு) : 20,482 வாக்குகள்

## மேற்கோள்கள்

பகுப்பு:மும்பை மாவட்டம்
பகுப்பு:மகாராட்டிர சட்டமன்றத் தொகுதிகள்
கக்கலிபுரம்

**கக்கலிபுரம்** (*Kaggalipura*) என்பது இந்தியாவின் தென் மாநிலமான கர்நாடகத்தின் பெங்களூரின் புறநகரில் கனகபுரா சாலையில் உள்ள ஒரு சிற்றூர் ஆகும். கக்கலிபுரா பெங்களூர்-கோயம்புத்தூர் தேசிய நெடுஞ்சாலை 948 இல் பெங்களூருக்கு தெற்கே சுமார் 20 கி.மீ. தொலைவில் அமைந்துள்ளது. உள்நாட்டில் ஏராளமாக வளரும் கக்காலி மரத்தின் ( *[[செங்கருங்காலி]]* ) பெயரால் இந்த சிற்றூர் அழைக்கப்படுகிறது. இப்பகுதியிலிருந்து பல கக்காலி மரங்களை அழித்து இந்த சிற்றூர் உருவாக்கபட்டது. எனவே கக்கலிபுரா என்று அழைக்கப்படுகிறது.

கக்கலிபுரா பெங்களூரில் உள்ள மெஜஸ்டிக் பேருந்து நிலையத்திலிருந்து 23 கி.மீ. தொலைவிலும்,  உத்தரஹள்ளியிலிருந்து 13 கி.மீ. தொலைவிலும்,  பனசங்கரி கோயிலில் இருந்து 16 கி.மீ. தொலைவிலும், ராஜராஜேஸ்வரி நகரில் உள்ள குளோபல் வில்லேஜ் தொழில்நுட்ப பூங்காவில் இருந்து 17 கி.மீ., தொலைவிலும், கெங்கேரியிலிருந்து நைஸ் சாலை வழியாக 18 கி.மீ. தொலைவிலும், எலக்ட்ரானிக் சிட்டியிலிருந்து 21 கி.மீ., தொலைவிலும், மீனாட்சி மாலில் இருந்து 16 கி.மீ. தொலைவிலும்,  சிறீ சிறீ ரவிசங்கர் ஆசிரமத்திலிருந்து 1.5 கி.மீ. தொலைவிலும் உள்ளது. இந்த சிற்றூரில் இந்துக்கள்  மிகப்பெரிய சமயக் குழுவாக உள்ளனர். அவர்களின் கிராம தேவதையாக பட்டாளம்மா தேவி உள்ளார்.

## மக்கள்தொகையியல்
,  ஆண்டைய மக்கள் தொகை கணக்கெடுப்பின்படி, ககலிபுராவின் மக்கள் தொகை 6,907 ஆகும். அவர்களில் 3,562 பேர் ஆண்கள், 3,345 பேர் பெண்களாவர்.

## கக்கலிபுராவில் பறவைகள்
காகலிபுரா, பெங்களூரில் பறவை நோக்கலுக்கு ஏற்ற குறிப்பிடத்தக்க ஒரு இடமாகும். இந்த சிற்றூர் பன்னேருகட்டா தேசியப் பூங்காவிற்குள் அமைந்துள்ளது. இதனால் பலவகையான பறவைகளின் இருப்பிடமாக இது உள்ளது.
[thumb| கக்கலிபுராவில் [கருங்கழுகு]]
[thumb| காகலிபுராவில் உள்ள [சிற்றெழால்]]

## மேற்கோள்கள்

பகுப்பு:பெங்களூர் நகர மாவட்டத்தில் உள்ள கிராமங்கள்
ஜெர்செகோ

***ஜெர்சிகோ*** (*ஜெர்செகோ*) என்பது குதிக்கும் சிலந்திகள் குடும்பத்தைச் சேர்ந்த ஒரு சிலந்தி பேரினமாகும்.  சால்டிசிடே குடும்பத்தினைச் சேர்ந்த இப்பேரினத்தின் கீழ் ஆசியாவைச் சேர்ந்த மூன்று விவரிக்கப்பட்ட சிற்றினங்கள் உள்ளன.

## சொற்பிறப்பியல்
போலந்து சிலந்தி ஆய்வாளர் ஜெர்சி ப்ரோசுசின்ஸ்கியின் நினைவாக இந்த பேரினத்திற்கு பெயரிடப்பட்டது.

## சிற்றினங்கள்

* *ஜெர்செகோ அல்போகுட்டாடசு* (சைமன், 1903) – மலேசியா, சுமத்ரா
* *ஜெர்செகோ இருதரப்பு* (சைமன், 1903) - இலங்கை, இந்தியா
* *ஜெர்செகோ கார்டிகோலா* மேடிசன், 2014 - மலேசியா

## மேற்கோள்கள்

பகுப்பு:கணுக்காலி பேரினங்கள்
பகுப்பு:சிலந்திகள்
இட்டெர்பியம்(III) அசிட்டேட்டு

**இட்டெர்பியம்(III) அசிட்டேட்டு** (*Ytterbium(III) acetate*) Yb(CH3COO)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்ற படிகங்களாக உருவாகும் இச்சேர்மம் தண்ணீரில் கரையக்கூடியதாகவும் நீரேற்றுகளை உருவாக்கக்கூடியதாகவும் உள்ளது.

## இயற்பியல் பண்புகள்
இட்டெர்பியம் படிகங்களாக உருவாகும். தண்ணீரில் எளிதில் கரையும். இதன் நீரேற்றுகள்  Yb(CH3COO)3·nH2O வடிவில் உள்ளன. இங்குள்ள n= 1, 4, 6 என்ற மதிப்புகள் கொண்டதாகும். 

## பயன்கள்
இட்டெர்பியம்(III) அசிட்டேட்டை சில ஒளிரும் பொருள்களை தயாரிப்பதற்கான மூலப்பொருளாகப் பயன்படுத்தலாம். இதேபோல சில குறிப்பிட்ட கரிம வேதியியல் தொகுப்பு வினைகளில் இதை வினையூக்கியாகவும் பயன்படுத்தலாம்.

## மேற்கோள்கள்

பகுப்பு:இட்டெர்பியம்(III) சேர்மங்கள்
பகுப்பு:அசிட்டேட்டுகள்
பெக்காமியா ஆய்விதழ்

***பெக்காமியா*** என்பது ஒரு சக மதிப்பாய்வு செய்யப்பட்ட, திறந்த அணுகல் கொண்ட, குதிக்கும் சிலந்திகள் பற்றிய ஆராய்ச்சியை உள்ளடக்கிய அறிவியல் ஆய்விதழ் ஆகும். இது பெக்காம் சமூகத்தினால் வெளியிடப்படுகிறது. இந்த சமூகத்தில் குதிக்கும் சிலந்தி குறித்து ஆய்வு மேற்கொள்ளும் ஆராய்ச்சியாளர்கள் உறுப்பினர்களாக உள்ளனர். ஜார்ஜ் மற்றும் எலிசபெத் பெக்காமின் ஆகிய குதிக்கும் சிலந்தி இயற்கை ஆர்வலர்கள் நினைவாக 1977-ல் நிறுவப்பட்ட இந்த ஆய்விதழுக்கு பெக்காமிய எனப்பெயரிடப்பட்டது. இதன் தற்போதைய தலைமை தொகுப்பாசிரியர் டேவிட் ஈ. கில் ஆவார்.

மயில் சிலந்தியுடன் தொடர்புடைய பல சிற்றினங்கள் முதலில் *பெக்காமியாவில்* விவரிக்கப்பட்டுள்ளன. இதில் *மராடசு ஹாரிசி* (2011) *, சைடிசு மியூட்டன்சு* (2012), *சைடிசு விர்காடசு* (2012), *மராடசு இராபின்சோனி* (2012), *மராடசு இசுபிகாடசு* (2012), *மராடசு வெலுடினசு* (2012), மற்றும் *மராடசு அவிபசு* (2014).

  2015 இல் *பெக்காமியாவில்* *பானுலசு* பேரினமும் முதல் முதலில் விவரிக்கப்பட்டது 

*பெக்காமியா* ஆய்விதழில் வெளியாகும் ஆய்வுக்கட்டுரைகளின் சுருக்கங்கள் *விலங்கியல் பதிவேட்டில்* வெளியிடப்படுகிறது.

## மேற்கோள்கள்

## வெளி இணைப்புகள்

* 
பகுப்பு:ஆங்கில அறிவியல் ஆய்விதழ்கள்
பகுப்பு:சிலந்திகள்
சாகிதா குவாசி

**சாகிதா குவாசி** (*Shahida Qazi*) பாக்கித்தான் நாட்டைச் சேர்ந்த ஒரு பத்திரிக்கையாளர் மற்றும் கல்வியாளர் ஆவார். பாக்கித்தான் நாட்டில் ஒரு நிருபராக அங்கீகரிக்கப்பட்ட முதல் பெண்மணியும் இவரேயாவார். சாகிதா குவாசி 1944 ஆம் ஆண்டில் பிறந்தார்.

1963 ஆம் ஆண்டில் கராச்சி பல்கலைக்கழகத்தில் அப்போது புதிதாக நிறுவப்பட்ட இதழியல் துறையில் பதிவுசெய்யப்பட்ட நாட்டின் முதல் மற்றும் ஒரே பெண்மணி சாகிதா குவாசி ஆவார். குவாசி 1966 ஆம் ஆண்டில் டான் செய்திகளில் சேர்ந்தார். இதன்மூலம் பாக்கித்தானில் முதல் பெண் நிருபர் என்ற சிறப்பைப் பெற்றார். பின்னர் 18 வருடங்கள் பாக்கித்தான் தொலைக்காட்சி நிறுவனத்தில் பணிபுரிந்தார். கராச்சி பல்கலைக்கழகம் மற்றும் முகமது அலி சின்னா பல்கலைக்கழகத்தில் மக்கள் தொடர்புத் தலைவராகவும் இவர் பணியாற்றினார்.

## மேற்கோள்கள்

பகுப்பு:1944 பிறப்புகள்
பகுப்பு:வாழும் மக்கள்
பகுப்பு:பாக்கித்தானிய எழுத்தாளர்கள்
பகுப்பு:பாக்கித்தானிய ஊடகத் துறையினர்
நரேந்திர குமார்

**கர்னல் நரேந்திர குமார்'' (''Colonel'' **Narendra Kumar*), (பிறப்பு: 8 டிசம்பர் 1933 - 31 டிசம்பர் 2020) ஒரு [[இந்தியத் தரைப்படை]] அதிகாரியும் மற்றும் [[மலையேற்றம்|மலையேற்ற வீரரும்]] ஆவார். அவர் [[இமயமலை]], [[காரகோரம்]] மற்றும் [[பிர் பாஞ்சல் மலைத்தொடர்|பிர் பாஞ்சல் மலைத்தொடர்களில்]] தனது மலையேற்றங்களுக்குப் பெயர் பெற்றவர்.[[சியாச்சின் பனியாறு|சியாச்சின் பனி மலையில்]] இவர் மேற்கொண்ட உளவு முயற்சிகளால், 1984ம் ஆண்டில் இந்திய இராணுவம் மேற்கொண்ட [[மேகதூது நடவடிக்கை]]யால் இந்திய இராணுவம் சியாச்சின் பனிப்பாறையின் முன்னோக்கி நிலைகளை பாகிஸ்தானிடமிருந்து மீட்டெடுத்தது. 1965ல் முதல் இந்திய [[எவரெசுட்டு சிகரம்|எவரெஸ்டு]] மலையேற்றக் குழுவினருக்கு நரேந்திர குமார் துணைத்தலைவராக செயல்பட்டார்.  
==இராணுவ வாழ்க்கை மற்றும் மலையேறுதல்==
நரேந்திர குமார் 1950ல் [[இந்தியத் தரைப்படை]]யில் அதிகாரியாக சேர்ந்து, [[தேராதூன்|தேராதூனில்]] உள்ள [[இந்தியப் படைத்துறைக் கல்விக்கூடம்|இந்திய இராணுவ அகாதமி]]யில் பயிற்சி பெற்றார். பயிற்சி காலத்தில் தனக்கு மூத்தவரான சுனித் பிரான்சிஸ் ரோட்ரிக்ஸ் மற்றும்  அகாதமியின் தலைமைத் தளபதிக்கு எதிரான குத்துச்சண்டைப் போட்டியில் வென்றதால் [[காளை]] எனப்பெயர் எடுத்தார்.[5][10] இராணுவ அகாதமியில் பயிற்சி முடித்த நரேந்தி குமார் இந்திய இராணுவத்தின் குமாவோன் ரைபிள்ஸ் பிரிவில் 6 சூன் 1954 அன்று இரண்டாவது லெப்டினண்டாக நியமிக்கப்பட்டார்.  6 சூன் 1956ல் லெப்டினண்டாக பதவி உயர்வு பெற்றார். இப்பபடைப்பிரிவில் இவர் பணியாற்றிய காலத்தில், அவர் குளிர்கால விளையாட்டு மற்றும் மலையேற்றப் போட்டிகளில் பங்கெடுத்தார்.

1958ம் ஆண்டில், டார்ஜிலிங்கில் உள்ள இமயமலை மலையேற்றப் பயிற்சி நிறுவனத்தில் [[டென்சிங் நோர்கே]]யின் கீழ் மலையேற்றப் பயிற்சியை முடித்தார்.

==பெற்ற விருதுகள்==
===இராணுவ விருதுகள்===
போர் இல்லாத அமைதிக் காலத்தில் இந்திய இராணுவத்திற்கு வழங்கப்படும் கீழ் கண்ட பதக்கங்களை நரேந்திர குமார் பெற்றார்.
* [[பரம் விசிட்ட சேவா பதக்கம்]]
* [[கீர்த்தி சக்கரா]]
* [[அதி விசிட்ட சேவா பதக்கம்]]
===விளையாட்டு விருதுகள்===
* [[அருச்சுனா விருது]] (சிறந்த மலையேற்ற வீரர்)
===குடிமை விருதுகள்===
* [[பத்மசிறீ]]
==எழுதிய நூல்கள் ==
* Col N. Kumar (1981). [https://www.himalayanclub.org/hj/37/24/teram-kangri-ii-expedition/ *Teram Kangri II Expedition*]. [[The Himalayan Journal]] (Vol.37)
* Col N. Kumar (1983). [https://www.himalayanclub.org/hj/39/16/the-indian-army-expedition-to-the-eastern-karakoram-1981/ *The Indian Army Expedition To The Eastern Karakoram, 1981*]. [[The Himalayan Journal]] (Vol.39)
* Kumar, Narinder; Malhotra, Kapil; Pasricha, Ram Nath (1987). *Kamet east, Kamet west: the Kumaoni Expedition''. New Delhi, India: Vision Books. .
* 

## உசாத்துணை

### ஆதாரங்கள்
* 

## வெளி இணைப்புகள்

*
*Official tweets from the Twitter account of the Indian Army (adgpi) and Prime Minister of India on 31 December 2020 on the death of Kumar.

பகுப்பு:1933 பிறப்புகள்
பகுப்பு:2020 இறப்புகள்
பகுப்பு:இந்தியப் படைத்துறையினர்
பகுப்பு:பஞ்சாபி மக்கள்
பகுப்பு:இந்திய மலையேற்ற வீரர்கள்
பகுப்பு:எவரெஸ்ட் மலையேறியோர்
கோணப்பன அக்ரகாரம்

**கோணப்பன அக்ரகாரம்** (*Konappana Agrahara*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும்.   இது கர்நாடகத்தின் பெங்களூர் நகர மாவட்டத்தின் பெங்களூர் தெற்கு வட்டத்தில் அமைந்துள்ளது. இந்த பகுதி எலக்ட்ரானிக் சிட்டிக்குள் உள்ளது மேலும் இன்ஃபோசிஸ் லிமிடெட் மற்றும் ஹெவ்லெட் பேக்கார்டுக்கு அருகில் உள்ளது.   இந்திய மக்கள் தொகை கணக்கெடுப்பின்படி, கோணப்பன அக்ரகாராத்தில்  11038 மக்கள் வசிக்கின்றனர். இவர்களில் 6659 பேர் ஆண்கள்,  4379 பேர் பெண்களாவர். 

## மேற்கோள்கள்

பகுப்பு:பெங்களூர் நகர மாவட்டத்தில் உள்ள கிராமங்கள்
மேக்ரோகெலியா

**மேக்ரோகெலியா** (*Macrocheilia*) என்பது உதட்டில் காணப்படும் நிரந்தர வீக்கம் ஆகும். இது நிணநீர் மண்டலங்களில் காணப்படும் இடைவெளிகள் அதிகமாக விரிவடைவதால் ஏற்படுகிறது. இதனால் உதடுகள் அதிக அளவில் பெரிதாகிறது. இது சில சமயங்களில் தொழுநோயாளிகளிடம் காணப்படும்.

## மேற்கோள்கள்

## வெளி இணைப்புகள்
* இமெடிசின்: உதடு குறைப்பு

பகுப்பு:உடற் குறைபடுகள்
ஆயில்-நார்லிகர் ஈர்ப்பு கோட்பாடு

ஆயில்-நார்லிகர் ஈர்ப்பு கோட்பாடு என்பது பிரெடும் நார்லிகரும் உருவாக்கிய  புடவியின் பகுதி நிலைத்தநிலைப் படிமக் கோட்பாடாகும். இது மாக்கிய உருமாற்றக் கோட்பாடாகும்.

இதன் ஈர்ப்பு மாறிலி தற்போக்கானது. இது புடவிப் பொருண்மத்தில் நிரலான அடர்த்தியைப் பொறுத்தமைகிறது. இந்தக் கோட்பாடு வீலர்- பெய்ன்மன் மின்னியங்கியலின் உறிஞ்சிக் கோட்பாட்டில் இருந்து ஊக்கம் பெற்றதாகும். 
## மேற்கோள்கள்

## மேலும் படிக்க
* 
* 
* 
* 

பகுப்பு:கோட்பாட்டு இயற்பியல்
பகுப்பு:இயல் அண்டவியல்
பகுப்பு:பொதுச் சார்புக் கோட்பாடு
காரனோடை

**காரனோடை** () என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள ஒரு புறநகர்ப் பகுதியாகும். 

கடல் மட்டத்திலிருந்து சுமார் 67 மீட்டர் உயரத்தில் அமைந்துள்ள காரனோடை பகுதியின் புவியியல் ஆள்கூறுகள்  ஆகும். செங்குன்றம், பாடியநல்லூர், புழல், அலமாதி, பஞ்செட்டி ஊராட்சி, பொன்னேரி, கவரைப்பேட்டை ஆகியவை காரனோடை பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

சித்தர் ஶ்ரீமல்லய்ய சுவாமிகள் மற்றும் ஓம் சற்குரு ஶ்ரீகல்லுகட்டி சித்தர் ஆகியோர் வாழ்ந்த பகுதி காரனோடை ஆகும்.

## மேற்கோள்கள்

## வெளி இணைப்புகள்
* GeoHack - காரனோடை

பகுப்பு:திருவள்ளூர் மாவட்டத்திலுள்ள கிராமங்கள்
ஆர்த்ரசு

***ஆர்த்ரசு*** என்பது தென்கிழக்கு ஆசியக் குதிக்கும் சிலந்திப் பேரினமாகும். இது 1900ஆம் ஆண்டில் யூஜின் லூயிஸ் சைமன் என்பவரால் முதலில் விவரிக்கப்பட்டது. கிரேக்க தொன்மவியலில் இரண்டு தலை கொண்ட நாய் எனும் சொல்லிலிருந்து இந்த பெயர் பெறப்பட்டது.

## சிற்றினங்கள்
2019ஆம் ஆண்டு நிலவரப்படி இந்தப் பேரினத்தில் நான்கு சிற்றினங்கள் உள்ளன. இவை இந்தோனேசியா மற்றும் பிலிப்பீன்சில் காணப்படுகிறது.

* *ஆர்த்ரசு பைகலர்* சைமன், 1900 (வகை) - பிலிப்பீன்சு
* *ஆர்த்ரசு காலிலுங்கே* பேரியன், 1998 - பிலிப்பீன்சு
* *ஆர்த்ரசு முலுயென்சிசு* வான்லெசு, 1980 - போர்னியோ
* *ஆர்த்ரசு பலவானென்சிசு* வான்லெசு, 1980 - பிலிப்பீன்சு

## மேற்கோள்கள்

## வெளி இணைப்புகள்

* ''ஆர்த்ரஸ்'' எஸ்பியின் புகைப்படம்.

பகுப்பு:சிலந்திகள்
பகுப்பு:கணுக்காலி பேரினங்கள்
குகூர்

**குகூர்** (*Kugur*) என்பது இந்தியாவின் கருநாடக மாநிலத்தின் பெங்களூர் மாவட்டத்தில் உள்ள ஆனேகல் வட்டத்தில் உள்ள ஒரு பண்பாட்டு பாரம்பரிய சிற்றூர் ஆகும். இது சர்ஜாபுரத்திற்கு அருகில் அமைந்துள்ளது.  

## நிலவியல்
இது பெங்களூருக்கு கிழக்கே 30 கிலோமீட்டர் தொலைவில் அமைந்துள்ளது. இந்த சிற்றூர் தென்பெண்ணை ஆற்றின் கரையில் அமைந்துள்ளது. அருகில் பாயும் இந்த ஆற்று நீரைக் கொண்டு வேளாண்மை செய்யப்படுகிறது. ஆண்டு முழுவதும் நெல், கரும்பு பயிரிடப்படுகிறது. பட்டுப்புழு வளர்ப்பு மற்றும் பிற பயிர்களும் வளர்க்கப்படுகின்றன. இந்த சிற்றூர்  கரும்பு, பட்டு, பால் ஆகியவற்றிற்கு மிகவும் பிரபலமானது.

## கல்வி
ஆனேக்கல் வட்டத்தில் உள்ள இரண்டாவது அரசு உயர்நிலைப் பள்ளியானது 1983இல் இங்கு தொடங்கப்பட்டது. இந்தப் பள்ளி  பரப்பளவில் வளர்ந்துள்ளது. பள்ளி  வளாகம், அதன் சொந்த கணினி ஆய்வகம் மற்றும் பள்ளியைச் சுற்றியுள்ள பசுமையான இயற்கைக்காட்சிகளோடு உள்ளது. இன்ஃபோசிஸ் அறக்கட்டளை 2000 ஆம் ஆண்டில் பள்ளிக்கு 14 கணினிகளை வழங்கியது. கடந்த பத்து ஆண்டுகளாக இடைநிலை பள்ளி இறுதித் தேர்வில்  பெங்களூர் மாவட்ட அளவில் இரண்டாம் இடத்தைப் பெற்று இப்பள்ளி சாதனை படைத்துள்ளது. மாநில அளவிலான சடுகுடு, கோக்கோ, ஓட்டம், நீளம் தாண்டுதல் ஈட்டி எறிதல், உயரம் தாண்டுதல் ஆகிய போட்டிகளில் தங்கம், வெள்ளி, வெண்கலப் பதக்கங்களையும் மாணவர்கள் பெற்றுள்ளனர்.

இந்த ஊர்வாசிகள் 95% எழுத்தறிவு பெற்றுள்ளனர். இது இந்த மாவட்டத்தில் மிக உயர்ந்த நிலையாகும். பெண்கள் அதிகாரம் பெறுவதற்காக  தேனா வங்கியின் குகூர் கிளையின் உதவியுடன் கிராமத்தைச் சேர்ந்த நடுத்தர வருவாய்ப் பெண்களால் *ஸ்த்ரீ சக்தி* உருவாக்கப்பட்டது. இது கடந்த ஆறு ஆண்டுகளாக கூட்டுறவு அடிப்படையில் வெற்றிகரமாக நடத்தப்பட்டு வருகிறது.

குகூர் பண்பாடு சார்ந்த கிராமமாகும். நாட்டுப்புறப் பண்பாடு இன்னும் உயிரோடு இருக்கிறது. இளைஞர்கள் கோலாட்டம், டோலு குனித்தா, நாதசுவரம் போன்ற கலைகளுக்காக அணிகளை உருவாக்கியுள்ளனர். இந்த அணிகள் மாநில ஆண்டு இளைஞர் கலாச்சார விழா மற்றும் பிற நிகழ்ச்சிகளில் பங்கேற்றுள்ளன.

## வரலாறு
ஊரில் உள்ள ஆற்றங்கரையில் சிறிய ஆனால் மிகவும் பழமையான சிவன் கோயில்கள் உள்ளன. அங்கு சனிபகவான், முனீசுவரன் ஆகியோருக்கு கோயில்கள் உள்ளன.

போசளர் காலத்து சிலைகளை ( நடுகல், மாஸ்தி கல் ) இக்கிராமத்தில் காணலாம். மேலும் ஒரு நூற்றாண்டு பழமையான கிராம தேவதை ( துக்களம்மா ) சிலையும் உள்ளது. தென்பெண்ணை  ஆற்றங்கரையில் ஒரு நூற்றாண்டு பழமையான சிவலிங்கமும் உள்ளது.

## போக்குவரத்து
கிருஷ்ணராஜபுரம் மார்கெட்டில் இருந்து  பெங்களூர் மாநகர போக்குவரத்துக் கழகத்தின் 323B எண் கொண்ட பேருந்தும், பெங்களூர் கெம்பேகௌடா பேருந்து நிலையத்திலிருந்து  327G  எண் கொண்ட பேருந்துகள் வழியாக இந்த சிற்றூரை அடையலாம்.

## மேற்கோள்கள்

பகுப்பு:பெங்களூர் நகர மாவட்டத்தில் உள்ள கிராமங்கள்
பகுப்பு:Coordinates on Wikidata
பஞ்சாப் இளைஞர் விழா

**பஞ்சாப் இளைஞர் விழா**  (Punjab Youth Festival )  பாக்கித்தான் நாட்டின் பஞ்சாபில் ஆண்டுதோறும் நடைபெறும் விளையாட்டு விழாவாகும். அக்டோபர் 20, 2012 ஆம் ஆண்டு அக்டோபர் மாதம் 20 ஆம் தேதியன்று  பஞ்சாப் முதல்வர் சாபாசு செரீப் இத்திருவிழாவைத் தொடங்கி வைத்தார். தொடக்க விழா லாகூரில் உள்ள தேசிய வளைகோல் பந்தாட்ட மைதானத்தில் அன்று நடைபெற்றது. விழாவின் போது, 42,813 மாணவர்கள் தேசிய கீதத்தைப் பாடினர், இது ஒரு கின்னசு உலக சாதனையாக ஆனது.  இதற்கு முன் பதினைந்தாயிரம் பேர் பங்கேற்று தேசிய கீதம் பாடிய சாதனை இந்தியாவிடம்  இருந்தது. 

21 டிசம்பர் 2013 ஆம் ஆண்டு திசம்பர் மாதம் 21 ஆம் தேதியன்றூ  தேசிய சட்டமன்ற உறுப்பினர் அம்சா சாபாசு செரீப்  மற்றும் விளையாட்டு மற்றும் இளைஞர் விவகாரங்களுக்கான மாகாண அமைச்சர் இராணா மசூத் அகமது கான் ஆகியோர் பஞ்சாப் இளைஞர் விழா 2014 இன் சின்னத்தை பஞ்சாப் விளையாட்டு வாரிய லாகூரில் உள்ள உடற்பயிற்சி கூடத்தில்  வெளியிட்டனர்.  

## மேற்கோள்கள்

## மேலும் படிக்க
* 
* 
* 

## புற இணைப்புகள்
* பஞ்சாப் இளைஞர் விழாவின் அதிகாரப்பூர்வ இணையதளம்

பகுப்பு:பாக்கித்தான் பண்பாடு
பைசல் விளையாட்டரங்கம்

**பைசல் விளையாட்டரங்கம்** (*Faisal Stadium*) பாக்கித்தான் நாட்டின் பஞ்சாப் மாகாணம் முசாபர்கார் நகரத்தில் அமைந்துள்ளது.  இதுவொரு பல்நோக்கு விளையாட்டு மைதானமாகும். கூடைப்பந்து மைதானம், துடுப்பாட்ட மைதானம், சுவர்ப் பந்து மைதானம், மல்யுத்த மைதானம், காட்சிக்கூடம் மற்றும் புல்வெளி ஆகியவை இங்குள்ளன. விளையாட்டு மற்றும் அரசியல் நிகழ்வுகளுக்கான நகரத்தில் அமைந்துள்ள மிகப்பெரிய மைதானமாகும். முக்கியமாக மைதானம் துடுப்பாட்டம், கால்பந்து மற்றும் வளைகோள் பந்தாட்டப் போட்டிகளுக்கும் அரசியல் நிகழ்வுகளுக்கும் பயன்படுத்தப்படுகிறது. நல்ல புல்வெளியும் மைதானத்தின் நடுவில் ஒரு துடுப்பாட்ட ஆடுகளமும் இங்கு அமைந்துள்ளன. மைதானத்தின் ஓரத்தில் துடுப்பாட்டத்திற்காக நான்கு பயிற்சி வலைகள் உள்ளன.
## மேற்கோள்கள்

பகுப்பு:பாக்கித்தான் விளையாட்டரங்குகள்
பாக்கித்தான் சதுரங்கக் கூட்டமைப்பு

**பாக்கித்தான் சதுரங்கக் கூட்டமைப்பு**  (*Chess Federation of Pakistan*) பாக்கித்தான் நாட்டில்   சதுரங்க விளையாட்டை முன்னெடுப்பதற்கும் மேம்படுத்துவதற்காகவும்  அமைந்துள்ள ஒரு  தேசிய ஆளும் அமைப்பாகும் . இது 1957 ஆம் ஆண்டில் நிறுவப்பட்டது,  1973 ஆம் ஆண்டில் பிடே அமைப்புடன் இணைந்தது.

2022 ஆம் ஆண்டு சூன் மாதத்தில்  அனீப் குரேசி தலைவராக ஒருமனதாக தேர்ந்தெடுக்கப்பட்டார்.[     இவரே கூட்டமைப்பின் தற்போதைய தலைவராக உள்ளார்.

பாக்கித்தான் நாட்டில் சதுரங்க  போட்டிகள்  மற்றும் பிற உள்ளூர் போட்டிகளை இக்கூட்டமைப்பு ஏற்பாடு செய்கிறது. 

## இணைப்புகள்
பாக்கித்தான் சதுரங்கக் கூட்டமைப்பு  இவற்றுடன் இணைக்கப்பட்டுள்ளது:

* பிடே அமைப்பு 
* ஆசிய சதுரங்கக் கூட்டமைப்பு 
* பொதுநலவாய சதுரங்கக் கழகம் 
* பாக்கித்தான் விளையாட்டு வாரியம் 

## கூட்டமைப்புடன் இணைந்த சங்கங்கள்
பின்வரும் அமைப்புகள் பாக்கித்தான் சதுரங்கக் கூட்டமைப்புடன் தொடர்புடையவையாக செயல்படுகின்றன. :

* ஆசாத் காசுமீர் சதுரங்க சங்கம் 
* பலுசிசுத்தான் சதுரங்க சங்கம் 
* கில்கிட் பால்டிசுத்தான் சதுரங்க சங்கம்
* இசுலாமாபாத்து சதுரங்க சங்கம்
* கைபர் பக்துன்க்வா சதுரங்க சங்கம் 
* பஞ்சாப் சதுரங்க சங்கம்
* சிந்து சதுரங்க சங்கம்

## மேற்கோள்கள்

## புற இணைப்புகள்
* 
பகுப்பு:சதுரங்க அமைப்புகள்
பகுப்பு:பாக்கித்தானில் விளையாட்டு
தைட்டானியம்((IV) அசிட்டேட்டு

**தைட்டானியம்((IV) அசிட்டேட்டு** (*Titanium(IV) acetate*)  Ti(C2H3O2)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தைட்டானியம் டெட்ரா அசிட்டேட்டு என்ற பெயராலும் அழைக்கப்படும் இச்சேர்மம் கருதுகோள் நிலையில் உள்ளது. எக்சுகதிர் படிகவியல் நுட்பம் வருவதற்கு முந்தைய தொன்மையான நூல்களில் இச்சேர்மம் குறித்த விவாதங்கள் நிகழ்ந்தன. உலோக கார்பாக்சிலேட்டு அணைவுச் சேர்மங்களில் உள்ள கட்டமைப்புப் போக்குகளை இது கொண்டிருந்தது. 

## தொடர்புடைய தைட்டானியம் அசிட்டேட்டுகள்
ஒரு தைட்டானியம் டெட்ரா அசிட்டேட்டைப் போன்ற கட்டமைப்பு மிகவும் குறைவான சேர்மங்கள் இருப்பதற்கான சான்றுகள் ஏதுமில்லை. மாறாக  தைட்டானியம் அல்காக்சைடுகள் மற்றும் அசிட்டிக் அமிலத்தின் வினையால் தைட்டானியம் ஆக்சோ அசிடேட்டுகள் உருவாகின்றன. 

## பயன்கள்
பிசுமத் தைட்டனேட்டு பெரோமின் மெல்லிய படலங்கள் தயாரிப்பில் டைட்டானியம்(IV) அசிடேட்டு பயன்படுத்தப்படுகிறது. டைட்டானியம்(IV) அசிடேட்டு,  அசிடேட்-வழிப்பெறுதி கரைசல்களை உருவாக்கும் படிநிலையில் தைட்டானியம்((IV) அசிட்டேட்டுபயன்படுத்தப்படுகிறது. அசிடேட்டு வழிப்பெறுதி கரைசல்கள் அசிட்டிக் அமிலம் மற்றும் பிசுமத் அசிடேட்டு ஆகியவற்றை ஒன்றாகக் கலந்து கல்வையுடன் தைட்டானியம்(IV) அசிடேட்டைச் சேர்ப்பதன் மூலம் உருவாக்கப்பட்டன. சிவப்பு மற்றும் பழுப்பு நிற சாயங்களை உருவாக்கும் போது ஆண்டிமனி பொட்டாசியம் டார்ட்ரேட்டுக்கு மாற்றாக தைட்டானியம்((IV) அசிட்டேட்டு பயன்படுகிறது.

## மேற்கோள்கள்

பகுப்பு:தைட்டானியம்(IV) சேர்மங்கள்
பகுப்பு:அசிட்டேட்டுகள்